Document ID: /roh_data/filtered/fineweb-2-filterrobots_roh.jsonl.gz/63941

Per sustegnair ils geniturs che laschan tgirar lur uffants extern duai dar daners federals. Il Cussegl naziunal ha decidì che la Confederaziun sa participescha vi dals custs per la tgira d'uffants. La finamira è che dapli mammas lavurian.
La Chombra gronda ha acceptà la fatschenta cun 107 Gea cunter 79 Na. Cunter han vuschà la PPS e la gronda part da la fracziun liberala. Singuls Na hai era dà da la fracziun dal center. La cumissiun ch'ha elavurà la fatschenta quinta cun custs da 710 milliuns francs. Sco proxim sa fatschenta il Cussegl dals chantuns cun quest tema.